A urmat o serie de bătălii, la Tecuci, Focșani și pe râul Teleajen, în care armata lui Vasile Lupu iese învingătoare, punând pe fugă detașamentele muntenești trimise de Matei Basarab în sprijinul lui Ștefan. Ca urmare a înaintǎrii lui Lupu tot mai adânc în teritoriul Țării Românești, Matei Basarab decide sǎ-i dea o luptǎ decisivǎ lui Vasile Lupu, aceasta a avut loc în apropierea satului Finta. Bătălia s-a încheiat cu o înfrângere grea pentru Lupu, care pierde pe câmpul de luptă 7.000 de ostași, iar 2.000 ajung prizonieri.